钦定古今图书集成/明伦汇编/官常典/第631卷 > 周
## 钦定古今图书集成/明伦汇编/官常典/第631卷 > 周

周制，“设牧及州长之职，掌其州之教。”

按：《周礼天官》：太宰之职，以九两系邦国之民，一曰牧，
以地得民。

〈订义〉郑康成曰：“牧，州长也。九州各有封域以居民也。”

贾氏曰：即《王制》“二百一十国以为州，州有伯伯。”

即州长也

《地官》州长，“每州中大夫一人。”〈按古之州与后世不同而州之名始此故录之〉

〈订义〉郑锷曰：“《王制》言千里之外设方伯，五国以为属，属有长则长之为尊可知。《周官》之制，一乡而五州，一州二千五百家之众，用中大夫一人为之长，如五国之长然，盖以一州之人为已众，有事而起则为二千五百人之帅，不得不重其权任以统治之，

各掌其州之教治、政令之法。”

〈订义〉贾氏曰：“教谓十二教治政令之。法谓十二教之外，所施政令皆治之。”

正月之吉，各属其州之民而读法，以考其德行道艺
而劝之，以纠其过恶而戒之。

〈订义〉郑氏曰：“属犹合也，聚也。因聚众而劝戒之者，欲其善也。”

若以岁时祭祀州社，则属其民而读法，亦如之。

〈订义〉贾氏曰：上云“岁时”，皆谓岁之四时，此云“岁时”，惟春、秋二时耳。春祭社以祈膏雨，望五糓丰熟，秋祭社以百糓丰稔，所以报功，故云“祭祀州社，

春秋以礼会民，而射于州序。”

〈订义〉郑锷曰：“先王教民之法，未有不因时以谕其意。射之为艺，用于朝觐、宾燕之时，其事为文，用于田猎、攻守之时，其事为武，故以《春秋》教之，春阳用事所以明其事之为文，秋阴用事又以明其事之为武，因时而教，其艺易进，因以明义。”

“凡州之大祭祀、大丧，皆莅其事。”若国作民而师田、行
役之事，则帅而致之。掌其戒令与其赏罚。岁终，则会
其州之政令。正岁，则读教法如初。

〈订义〉君举曰：“五党为州，州长正月读法，则五党之民已皆在州，而党正复属民读《法》；五族为党，党正孟月读法，则五族之民已皆在党，而族师复属民读法。一日之间既于州长，又于党正，又于族师，民将奔走之不暇，不知当时何以分别

〈订义〉王昭禹曰：“州长，乡官之次也。于考劝纠戒务致其悉，则终之以赞乡大夫废兴。”